Gunung Klabat iku gunung paling dhuwur ing Provinsi Sulawesi Lor. Pucuké nganti 2100 mèter dhuwuré. Gunung iki déning masarakat Tonsea (Kabupatèn Minahasa Lor) karan uga Gunung Tamporok. Gunung iki minangka obyèk wisata alam lan bisa ditelusuri wiwit saka Airmadidi (Kutha krajan Kabupatèn Minahasa Lor). Gunung iki minangka gunung geni sing wis ora aktif manèh. Pucuk Gunung Klabat iki duwé kawah awangun tlaga cilik kanthi banyu sing bening.